হাসপাতালে বেডে বসেই মাধ্যমিক পরীক্ষা ছাতনার পরীক্ষার্থীর

বাঁকুড়া: শারীরিক অসুস্থতা বাদ সাধেনি মাধ্যমিক পরীক্ষায় (Madhyamik Exam 2025)। মনের জোরে হাসপাতালের বেডে জীবনের প্রথম বড় পরীক্ষা দিলেন এক পরীক্ষার্থী। রক্তে হিমোগ্লোবিন মাত্রা একেবারেই কম। শারীরিক দূর্বলতা নিয়ে গত ৮ ফেব্রুয়ারি থেকে ভর্তি হাসপাতালে ওই মাধ্যমিক পরীক্ষার্থী। তা উপেক্ষা করেই মনের জোরে হাসপাতালের বেডে বসেই জীবনের প্রথম বড় পরীক্ষায় বাঁকুড়ার ছাতনা (Bankura Chhatna) ব্লকের আড়রা হাইস্কুলের (Arrah High School) মাধ্যমিক পরীক্ষার্থী নীশা বাউরী।

আরও পড়ুন: মৈপীঠে বাঘে-মানুষে লড়াই! দিনের আলোতেই ঘটল ভয়ঙ্কর ঘটনা

আচমকাই দূর্বল হয়ে পড়ে মাধ্যমিক পরীক্ষার্থী নীশা বাউরী। পরীক্ষা করে দেখা যায় নিশার শরীরে রক্তের হিমোগ্লোবিনের মাত্রা মাত্রাতিরিক্তভাবে কম রয়েছে। তড়িঘড়ি চিকিৎসকরা তাকে ছাতনা সুপার স্পেশালিটি হাসপাতালে ভর্তির কথা বলেন। সেই পরামর্শ অনুযায়ী গত ৮ ফেব্রুয়ারি হাসপাতালে ভর্তি করা হয় নিশাকে। শারীরিক অসুস্থতার কারণে অনিশ্চিত হয়ে পড়ে তার মাধ্যমিক পরীক্ষা দেওয়া। কিন্তু মনের অদম্য জোরে পরীক্ষায় বসার ইচ্ছা ছাড়তে পারেনি নিশা। মনের ইচ্ছার কথা জানাতেই ছাতনা সুপার স্পেশালিটি হাসপাতালে চিকিৎসারত অবস্থায় মাধ্যমিক পরীক্ষায় বসার ব্যবস্থা করে হাসপাতাল কর্তৃপক্ষ ও মাধ্যমিক শিক্ষা দফতর। সোমবার ছাতনা সুপার স্পেশালিটি হাসপাতালের একটি পৃথক ওয়ার্ডে তার পরীক্ষা নেওয়ার আয়োজন করা হয়। পরীক্ষা শুরুর বেশ কিছুক্ষণ আগে হুইল চেয়ারে চাপিয়ে নিশাকে নিয়ে যাওয়া হয় ওই বিশেষ ওয়ার্ডে। সেখানেই সে জীবনের প্রথম বড় পরীক্ষায় বসে সে। চিকিৎসারত অবস্থায় এভাবে শুধুমাত্র মনের জোরকে সম্বল করে নিশা জীবনের প্রথম বড় পরীক্ষা দিতে পারায় খুশি পরিবারের লোকজন থেকে শুরু করে হাসপাতাল কর্তৃপক্ষ।

অন্য খবর দেখুন